SAN FERNANDO CITY, La Union - Imbinglay ita ti maysa a Filipina writer ken caregiver sadiay Tel Aviv, Israel ti obserbasyonna iti panagsuko dagiti nasurok 150 Hamas fighters iti Israeli Defense Forces iti nasao a pagilian.
Daytoy ngamin napalabas nga aldaw ket insuko dagiti militante ti armasda nga ita ket agtultuloy a naipasidong iti interogasyon ti Israeli forces.
Segun ken ni Monina Avraham manipud Quezon City ken writer ti local magazine ken caregiver sadiay Tel Aviv, inaklon a mismo dagiti militante a narigatanda iti kasasaad gapu iti kinakurang ti taraon ken nadalus a danum idiay Gaza strip.
Gapu iti daytoy, napilitanda a sumuko kadagiti otoridad.
Kabayatanna, innayonna pay nga iti pakabuklan ket dumanon iti 32 Israeli soldiers ti pimmusay kadagiti airtrike bayat a 700 met kadagiti sibilyan ken militante idiay Gaza.
Dinakamatna pay a nagsubli itan iti normal ti flight iti airport nga itay kanikadua ket gistay natamaan iti missile attack.
Iti laksid daytoy, naminsan manen nga impaganetget ti Pilipina a saanda a pumanaw sadiay gapu ta napigsa ti panagtalekda a saanda maisagmak nangruna idiay Tel Aviv.
Iti agdama ket adda pay laeng iti alert level 2 ti pangta ti gobierno ti Pilipinas kadagiti kailian sadiay Tel Aviv ken dadduma a paset ti Israel.
ilo_Latn ilo_Latn ilo_Latn ilo_Latn ilo_Latn ilo_Latn ilo_Latn ilo_Latn